text: 
  Han kom til Danmark som 11-årig i 1976. Som så mange andre har han 
  boet i Taastrupgård siden han kom hertil. Han har arbejdet som 
  maskinarbejder på en fabrik, indtil han for to år siden startede et 
  pizzaria i Nyhavn sammen med sin bror.
  
  Han har ikke tænkt sig at blive boende i Taastrupgård. Da han bliver
   spurgt hvorfor, tøver han ikke med svaret:
  
  " Der bor for mange indvandrere. "
  
  Han skynder sig at tilføje, at han ikke har noget imod indvandrere, 
  han har også sine venner blandt dem.
  
  " Men du kan jo rundt på de andre her, det er de færreste af dem,
   der taler dansk. "
  
  Og det behøver de heller ikke.
  
  " De taler tyrkisk hjemme, de taler tyrkisk her, de taler tyrkisk på
   arbejdspladsen, de kan se tyrkisk fjernsyn, og så ender det med, at
   man glemmer dansk. "
  
  Og for ham er der en klar sammenhæng mellem at kunne dansk og at 
  kunne klare sig i det danske samfund.
  
  
  
  